INFORMASJON VEDRØRENDE COVID-19 12.08.2020

Hei til deg som er pårørende til pasient/beboer ved Oppdal helsesenter eller Sanatelltunet!

Nå har det gått fem måneder siden Covid-19 satte sitt preg på driften ved Oppdal helsesenter og Sanatelltunet. Det har vært tøffe tider for mange med besøksforbud i mars, etterhvert åpning for utebesøk i april og endelig innebesøk (riktignok med restriksjoner) fra slutten av mai.

Status ved Oppdal helsesenter er at ingen har fått påvist Covid-19, hverken blant pasienter eller ansatte. Men alle luftveissymptomer og/eller feber blir behandlet som om det er Covid-19 fram til det er avkreftet, så vi preges absolutt av pandemien.

For øyeblikket ser vi dessverre at forekomsten av Covid-19 øker i Norge og verden, og råd og retningslinjer fra myndighetene skjerpes noe inn igjen.

Viktig påminnelse/informasjon!

* Alle utenlandsreiser frarådes.
* Nytt: Alle besøkende som har vært i utlandet, uansett land, får ikke komme på besøk før det har gått 10 dager etter hjemkomst.
* Nytt: Karanteneplikt gjeninnføres for alle som har hatt nærkontakt med en smittet person, i tillegg til husstandsmedlemmer.
* Har du luftveissymptomer eller feber, - ikke kom på besøk!
* Alle besøk skal fortsatt være avtalt på forhånd, og smittevernreglene ved besøk finner du oppslått i inngangen. For sikkerhets skyld repeteres de her: Maksimalt 4 på besøk samtidig, spriting av hender før og etter besøk, minst 1 meter avstand, besøkende skal ikke oppholde seg i fellesarealer, besøkende vasker over alle berøringspunkter med wipes etter besøket.
* For å lette arbeidet ved evt. smittesporing, må du skrive opp navnet ditt og telefonnummer på lapp i inngangen når du kommer på besøk.
* Besøkstider på sykehjemmet: 13.00 – 15.00 og 16.30 – 18.00.
* Besøkstider i Sanatelltunet: 11.00 – 13.00 og 17.00 – 18.30.

Vi setter pris på om du viderebringer informasjonen til andre som besøker «din» pasient/beboer! Slik situasjonen er kan det bli endringer på råd og rutiner på kort varsel. Vi legger ut informasjon på vår Facebookside (Oppdal helsesenter), og på kommunens hjemmeside. Kontakt «din» avdeling ved spørsmål ☺ TUNET: 72401410 HØA: 72401420 SANATELLTUNET: 72401385

Takk for at du som besøkende fortsatt tar ansvar og bidrar til å beskytte våre beboere og pasienter!

Med vennlig hilsen

Turi Teksum

Enhetsleder, Oppdal helsesenter